คืออยากทราบว่าแผลที่เกิดขึ้นบริเวณข้างนอกน้องสาวมันคืออาการอะไร?เสี่ยงเป็นโรคอื่นไหม?รักษาหายไหม? คือตอนนี้เป็นได้2-3วันแล้วค่ะมีการเจ็บเหมือนโดนมดคันไฟกัด บริเวณแผลมีขีดประมาณ2ซม. ปล.อยากได้คำปรึกษาค่ะ
สวัสดีค่ะ อาการแผลที่อวัยวะเพศหญิง อาจเกิดจาก การฉีกขาดของเยื่อบุอวัยวะเพศภายนอก เช่นถูกกระแทก การมีเพศสัมพันธ์ หรือ เป็นกลุ่มโรคผิวหนังเช่น ผื่นผิวหนังอักเสบจากการแพ้สัมผัสเช่นสบู่ โลชั่น มักมีอาการคัน โรคติดต่อทางเพศสัมพันธ์เช่นหนองใน ซิฟิลิซ แผลริมอ่อน รูขุมขนอักเสบและอุดตันบริเวณอวัยวะเพศ อาจเจ็บหรือมีหนองเล็กๆให้เห็นได้ เริม หรือหูดที่อวัยวะเพศหากเป็นแผลขนาดเล็กส่วนมากมักจะสมานกันได้เอง แต่หากเป็นแผลขนาดใหญ่ เจ็บปวดมาก มีเลือดหรือหนองไหล ควรไปพบแพทย์เพื่อเย็บซ่อมแซมและกินยาฆ่าเชื้อร่วมไปด้วยการดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจทำให้ติดเชื้อแบคทีเรียเพิ่มมาได้ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน